CELEX: 32009D0600
Language: hu
Date: 2009-08-05 00:00:00
Title: 2009/600/EK: A Bizottság határozata ( 2009. augusztus 5. ) a 2003/467/EK határozat egyes tagállamoknak és régióiknak hivatalosan szarvasmarha-brucellózistól mentessé nyilvánítása tekintetében történő módosításáról (az értesítés a C(2009) 6086. számú dokumentummal történt) (EGT-vonatkozású szöveg)

6.8.2009   
            
            
               HU
            
            
               Az Európai Unió Hivatalos Lapja
            
            
               L 204/39
            
         
      A BIZOTTSÁG HATÁROZATA
   
   (2009. augusztus 5.)
   a 2003/467/EK határozat egyes tagállamoknak és régióiknak hivatalosan szarvasmarha-brucellózistól mentessé nyilvánítása tekintetében történő módosításáról
   (az értesítés a C(2009) 6086. számú dokumentummal történt)
   (EGT-vonatkozású szöveg)
   (2009/600/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló, 1964. június 26-i 64/432/EGK tanácsi irányelvre (1) és különösen annak A. melléklete II. szakaszának 7. pontjára,
   mivel:
   
               (1)
            
            
               A 64/432/EGK irányelv előírja, hogy egy tagállamot vagy annak egy részét a szarvasmarha-állomány tekintetében akkor lehet hivatalosan szarvasmarha-brucellózistól mentessé nyilvánítani, ha megfelel az említett irányelvben meghatározott bizonyos feltételeknek.
            
         
               (2)
            
            
               A tagállamokat és azon régióikat, amelyeket szarvasmarha-brucellózistól mentesnek nyilvánítottak, az egyes tagállamok vagy a tagállamok egyes régiói szarvasmarha-állományainak hivatalosan tuberkulózismentes, brucellózismentes és szarvasmarhák enzootikus leukózisától mentes státusza megállapításáról szóló, 2003. június 23-i 2003/467/EK bizottsági határozat (2) sorolja fel.
            
         
               (3)
            
            
               Írország és Lengyelország olyan dokumentációt nyújtott be a Bizottságnak, amely igazolja, hogy országuk egész területe megfelel a 64/432/EGK irányelvben előírt vonatkozó feltételeknek, annak érdekében, hogy a szóban forgó tagállamokat hivatalosan szarvasmarha-brucellózistól mentessé lehessen nyilvánítani.
            
         
               (4)
            
            
               Az Írország és Lengyelország által benyújtott dokumentáció értékelését követően az említett tagállamok egész területét hivatalosan szarvasmarha-brucellózistól mentessé kell nyilvánítani.
            
         
               (5)
            
            
               Portugália olyan dokumentációt nyújtott be a Bizottságnak, amely igazolja, hogy az Azori-szigetek Autonóm Régióhoz tartozó Faial- és Santa Maria-sziget megfelel a 64/432/EGK irányelvben előírt, vonatkozó feltételeknek, annak érdekében, hogy e szigeteket hivatalosan Portugália szarvasmarha-brucellózistól mentes régióivá lehessen nyilvánítani.
            
         
               (6)
            
            
               Továbbá Spanyolország olyan dokumentációt nyújtott be a Bizottságnak, amely igazolja, hogy a Kanári-szigetek autonóm közösséghez tartozó Santa Cruz de Tenerife és Las Palmas tartomány megfelel a 64/432/EGK irányelvben előírt, vonatkozó feltételeknek, annak érdekében, hogy e tartományokat hivatalosan Spanyolország szarvasmarha-brucellózistól mentes régióivá lehessen nyilvánítani.
            
         
               (7)
            
            
               A Portugália és Spanyolország által benyújtott dokumentáció értékelését követően az érintett szigeteket és tartományokat hivatalosan szarvasmarha-brucellózistól mentes régiókká kell nyilvánítani.
            
         
               (8)
            
            
               A 2003/467/EK határozatot ezért ennek megfelelően módosítani kell.
            
         
               (9)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2003/467/EK határozat II. melléklete e határozat mellékletének megfelelően módosul.
   2. cikk
   E határozatnak a tagállamok a címzettjei.
   
      Kelt Brüsszelben, 2009. augusztus 5-én.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL 121., 1964.7.29., 1977/64. o.
   
      (2)  HL L 156., 2003.6.25., 74. o.
   
      MELLÉKLET
      A 2003/467/EK határozat II. melléklete helyébe a következő szöveg lép:
      
         
            „II. MELLÉKLET
            
               1.   FEJEZET
            
            
               Hivatalosan brucellózismentes tagállamok
            
            
                        ISO-kód
                     
                     
                        Tagállam
                     
                  
                        BE
                     
                     
                        Belgium
                     
                  
                        CZ
                     
                     
                        Cseh Köztársaság
                     
                  
                        DK
                     
                     
                        Dánia
                     
                  
                        DE
                     
                     
                        Németország
                     
                  
                        IE
                     
                     
                        Írország
                     
                  
                        FR
                     
                     
                        Franciaország
                     
                  
                        LU
                     
                     
                        Luxemburg
                     
                  
                        NL
                     
                     
                        Hollandia
                     
                  
                        AT
                     
                     
                        Ausztria
                     
                  
                        PL
                     
                     
                        Lengyelország
                     
                  
                        SI
                     
                     
                        Szlovénia
                     
                  
                        SK
                     
                     
                        Szlovákia
                     
                  
                        FI
                     
                     
                        Finnország
                     
                  
                        SE
                     
                     
                        Svédország
                     
                  
               2.   FEJEZET
            
            
               A tagállamok hivatalosan brucellózismentes régiói
            
            Olaszországban:
            
                        —
                     
                     
                        Abruzzo régió: Pescara megye,
                     
                  
                        —
                     
                     
                        Emilia-Romagna régió: Bologna, Ferrara, Forli-Cesena, Modena, Parma, Piacenza, Ravenna, Reggio Emilia és Rimini megye,
                     
                  
                        —
                     
                     
                        Friuli-Venezia Giulia régió,
                     
                  
                        —
                     
                     
                        Lazio régió: Rieti megye,
                     
                  
                        —
                     
                     
                        Liguria régió: Imperia és Savona megye,
                     
                  
                        —
                     
                     
                        Lombardia régió: Bergamo, Brescia, Como, Cremona, Lecco, Lodi, Mantova, Milánó, Pavia, Sondrio és Varese megye,
                     
                  
                        —
                     
                     
                        Marche régió,
                     
                  
                        —
                     
                     
                        Piemonte régió,
                     
                  
                        —
                     
                     
                        Puglia régió: Brindisi megye,
                     
                  
                        —
                     
                     
                        Szardínia régió: Cagliari, Nuoro, Oristano és Sassari tartomány,
                     
                  
                        —
                     
                     
                        Toscana régió,
                     
                  
                        —
                     
                     
                        Trentino-Alto Adige régió: Bolzano és Trento tartomány,
                     
                  
                        —
                     
                     
                        Umbria régió: Perugia és Terni megye,
                     
                  
                        —
                     
                     
                        Veneto régió.
                     
                  Portugáliában:
            
                        —
                     
                     
                        Az Azori-szigetek Autonóm Régióban: Corvo-, Faial-, Flores-, Graciosa-, Pico- és Santa Maria-sziget.
                     
                  Spanyolországban:
            
                        —
                     
                     
                        Santa Cruz de Tenerife tartomány,
                     
                  
                        —
                     
                     
                        Las Palmas tartomány.
                     
                  Az Egyesült Királyságban:
            
                        —
                     
                     
                        Nagy-Britannia: Anglia, Skócia, Wales.”